钦定古今图书集成/明伦汇编/官常典/第498卷 > 耶律速撒
## 钦定古今图书集成/明伦汇编/官常典/第498卷 > 耶律速撒

按《辽史》本传：“速撒，字阿敏，性忠直简毅，练武事。应历
初，为侍从，累迁突吕不部节度使，历霸、济、祥、顺圣五
州都总管，俄为敦睦宫太师。保宁三年，改九部都祥
稳。四年，伐党项，屡立战功，手诏劳之。统和初，皇太后
称制，西边甫定，速撒务安集诸蕃利害，辄具以闻，太
后益信任之。凡临戎，与士卒同甘苦，所获均赐将校”
赏顺讨逆，威信大振。在边二十年卒。